Mikhail Baryxnikov

Mikhail Nikolaievitx Baryxnikov (; Riga, ) errusiar dantzari, koreografo eta aktorea da.

 Bizitza 
Vaganovaren eskolako ikasle izan zen, eta ondoren Leningradoko Kirov balleteko dantzari. Bere garaiko bakarlari handienekotzat hartzen da bere teknikari eta antzezle gaitasunari esker. 1974an sobietar dantzari talde batekin egindako bira baten ondoren, Estatu Batuetan bizilekua hartzea erabaki zuen. American Ballet Theatre taldearekin dantzatu du batez ere, eta bertako zuzendari izan da 1980-1989 bitartean. 1989an White Oak Dance Project dantza konpainia sortu zuen, dantza garaikidean aritzen dena batez ere. Barixnikovek bi filmetan parte hartu du: Herbert Rossen The Turning Point (1977) eta Taylor Hackforden White Nights (1984). Oso teknika ona erabiltzen du eta askotariko obrak landu ditu, ballet klasikotik hasi eta ballet modernoraino.

 Erreferentziak 

Kategoria:Errusiako koreografoak
Kategoria:Errusiako dantzariak
Kategoria:Sobietar desertoreak
Kategoria:Kennedy Sarien irabazleak
Kategoria:Errusiako aktoreak
Kategoria:Ameriketako Estatu Batuetako Artearen dominadunak